<classify> Tanasha Donna kwa kawaida aliipakia picha yake moja mtandaoni, chini ya picha hiyo aliashiria kuwa alikuwa nchini Kenya. Hii ilikuwa muda mfupi tu baada ya kubainika kuwa alizingoa picha zote walizopiga na Mondi katika mtandao wake wa Instagram. Hatua ambayo inaonekana kuibua hisia mseto kati ya mashabiki wa msanii huyo. Baadhi ya wapinzani wake walijimwaya mtandaoni na kumshauuri amkome kabisa Mondi na ajishughulishe na kazi ya kumlea mwanawe pasi kumhusisha msanii huyo. Wapo walioshangazwa wakidai kuwa Donna alionekana kujawa huzuni katika picha hiyo. Home! Nairobi Kenya TANASHADONNA A post shared by Tanasha Donna Oketch on Mar 1, 2020 at 10:40pm PST Si hayo tu, wapo waliopiga hatua zaidi na kumpa kwaheri na kumkumbusha kutomuacha mwanawe Tanza Ni dhahiri kuwa wengi wa mashabiki walijua wazi kuwa uhusiano wake na Mondi ulikuwa umefikia ukingoni, hii ni kulingana ma jumbe hizo walizommiminia. Licha ya kurushiwa tope kiasi hicho, wapo mashabiki waliojitokeza kumliwaza na kumwambia asiogope japo magumu yanamuandama. Yupo mmoja aliyempa ujumbe spesheli, alimwambie Donna kuwapa salamu Wakenya na kuwaambia kuwa Tanzania ni mziki tu na wala si uhusiano. Uhusiano kati ya Diamond na Tanasha Donna umekuwa na misukosuko hivi karibuni licha ya Donna mwenyewe kujitokeza hivi majuzi na kufutilia uvumi huo akieleza kuwa uhusiano wao ungali imara na kamwe hautasambaratika. Iweje sasa?  <topic>: burudani 